AARHUS: Det er ikke en underlig fisk, men en kæmpe hammerhaj som er sluppet løs i midtbyen. Skt. Anna Gade har fået sit eget, opsigtsvækkende gavlmaleri.

Den på samme tid skrækindjagende og alligevel venligt udseende hammerhaj boltrer sig helt præcist på den sydvendte gavl af Skt. Anna Gade 19. Den er malet af den århusianske graffiti-kunstneren Eske Touborg.

- Jeg dykker meget og er vild med havdyr og havet for tiden. Da jeg malede en sværdfisk på væggen i haven hos Allan Bach, der bor i Skt. Anna Gade, kiggede vi op på gavlen - og fik den samme tanke. Jeg havde frie hænder til motivet, mens Allan har stået for at få alle godkendelser, penge til maling og andet på plads, fortæller Eske Touborg.

Han var tilbage i 2014, da han gik i 3.g på Aarhus Katedralskole, manden bag bogen "Graffiti Håndbogen", som han skrev og illustrerede. På helt legalt graffiti-vis er bogen enhver nybegynders drøm indenfor graffiti-kunsten.